 **C**sengőd **K**özség 6222 Csengőd, Dózsa Gy. u. 35.

 **P**olgármestere 🕿 78/441-177 🗎 78/441-177

  *e-mail:* *polgarmester*@csengod.hu

**ELŐTERJESZTÉS**

**a képviselő-testület 2018. december 14-i ülésére**

**Tárgy:** Beszámoló a lejárt határidejű határozatok végrehajtásáról

Tisztelt Képviselő-testület!

A **126/2018.(XI.27.)** határozatában a Képviselő-testület a magánszemélyek kommunális adójáról és a helyi iparűzési adóról szóló önkormányzat felülvizsgálata kapcsán úgy döntött, hogy a hatályos rendelet a jogszabályi előírásoknak megfelel, egyenlőre nem kíván az adómértéken változtatni. A döntés további intézkedést nem igényel.

A **128/2018.(XI.27.), a 129/2018.(XI.27.), a 130/2018.(XI.27.)** számú határozatokban a Kiskőrösi Többcélú Kistérségi Társulás, a Kiskőrös és Térsége Ivóvízminőség-javító Önkormányzati Társulás, valamint a Duna-Tisza Közi Hulladékgazdálkodási és Környezetvédelmi Önkormányzati Társulás tevékenységéről szóló beszámolót fogadta el a Képviselő-testület.

A **131/2018.(XI.27.)** számú határozatával a Família Szociális Alapszolgáltatási Központ Alapító Okiratát módosította a Képviselő-testület.

A **134/2018.(XI.27.)** számú határozatában döntött a Képviselő-testület a SZIGETI-AQUA Kft. képviseletében, Szigeti Attila ügyvezető Csengődi szennyvíztisztító telep rekonstrukció vízjogi létesítési engedélyezési eljárásban történő teljeskörű képviseletre vonatkozó megbízásáról. A meghatalmazás aláírása megtörtént. Mind a Képviselő-testület döntése, mind az aláírt meghatalmazás Akasztó Község Polgármesterének megküldésre került. Időközben a Bács-Kiskun Megyei Katasztrófavédelmi Igazgatóság a vízjogi létesítési engedélyezési eljárást megszüntette, mivel a SZIGETI-AQUA Kft. hiánypótlási kötelezettségének eleget tett ugyan, de a vízjogi létesítési engedélyezési eljárást kötelezően megelőző környezet hatásvizsgálati eljárást megindítását nem kezdeményezte, így a meghatalmazás okafogyottá vált.

Több lejárt határidejű határozat nem volt, az elmúlt ülés óta, halaszthatatlan önkormányzati ügyben, a képviselő-testület nevében döntést nem hoztam.

Javasolom, hogy a T. Képviselő-testület a fenti beszámoló megvitatása után a határozat-tervezetben foglaltak szerint döntsön.

C s e n g ő d, 2018. december 11.

Lajter Ferenc sk.

polgármester

**HATÁROZAT-TERVEZET**

Csengőd Község Önkormányzatának Képviselő-testülete a lejárt határidejű határozatokról szóló beszámolót az előterjesztett formában és tartalommal elfogadja.

Határidő: azonnal

Felelős: polgármester